વઢવાણ શહેરનાં બોડા તળાવમાં તા. 29 એપ્રિલ-2018ના રોજ નહાવા જતા તળાવના કાદવમાં ખૂંચાઈ જવાના કારણે પોલીટેકનીકલ હોસ્ટેલના ત્રણ વિદ્યાર્થીઓનાં મોત થયા હતા. આથી સાવચેતીના ભાગ રૂપે હોસ્ટેલ અને પાલિકા તંત્ર દ્વારા પગલા શરૂ કરાયા હતા. જેમાં વઢવાણ નગરપાલિકાના ચીફ ઓફિસર વી.વી.રાવળ, સી.યુ.શાહ પોલીટેકનીક કોલેજના પ્રિન્સીપાલ માધવીબેન બી.શાહ, જે.પી.પરમાર તેમજ કોલેજ સ્ટાફની ઉપસ્થિતિમાં તળાવની ચારેય દિશાઓમાં જાહેર ચેતવણી રૂપી બોર્ડ મૂકાયા હતા. તેમજ આ તળાવના પાણીમાં ન જવાની લોકોને અપીલ કરી હતી.